ระเบียบกระทรวงแรงงานและสวัสดิการสังคมระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครคนหางานเพื่อส่งไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิค พ.ศ.๒๕๔๒ ด้วยรัฐบาลมีนโยบายส่งเสริมให้ประชาชนไปทำงานต่างประเทศเพื่อเพิ่มพูนความรู้ทักษะ ฝีมือ ตลอดจนรับการถ่ายทอดเทคโนโลยีที่ทันสมัยจากต่างประเทศอาศัยอำนาจตามความในมาตรา ๕ มาตรา ๒๖ มาตรา ๓๕ และมาตรา๔๗แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘แก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ. ๒๕๓๗ประกอบกับมาตรา ๒๐ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔รัฐมนตรีว่าการกระทรวงแรงงานและสวัสดิการสังคมจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงแรงงานและสวัสดิการสังคมว่าด้วยการขออนุญาตและการอนุญาตรับสมัครคนหางานเพื่อส่งไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคพ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ระบบโครงการฝึกงานและฝึกปฏิบัติงานทางด้านเทคนิค (TrainingProgram/TechnicalIntern Training Program) หมายความว่า ระบบการรับคนหางานเข้าไปทำงานในต่างประเทศในปีแรกคนหางาน จะมีฐานะเป็นผู้ฝึกงาน(Trainee)โดยได้รับค่าตอบแทนในอัตราที่เหมาะสมและหากผ่านการทดสอบจะมีฐานะเป็นผู้ฝึกปฏิบัติงาน (Technical Intern)โดยได้รับค่าตอบแทนในปีที่ ๒ และปีที่ ๓อธิบดี หมายความว่า อธิบดีกรมการจัดหางานผู้รับอนุญาต หมายความว่า ผู้รับอนุญาตจัดหางานเพื่อไปทำงานในต่างประเทศคนหางาน หมายความรวมถึงผู้ฝึกปฏิบัติงานตามระบบโครงการฝึกงานและฝึกปฏิบัติงานทางด้านเทคนิคหรือในระบบอื่นที่มีลักษณะคล้ายคลึงกัน ซึ่งจบการศึกษาไม่ต่ำกว่าระดับมัธยมศึกษาตอนต้นองค์กรผู้รับ (Receiving Organization) หมายความว่าองค์กรหรือสมาชิกขององค์กรในประเทศผู้รับหรือองค์กรที่มีชื่ออย่างอื่นอันมีลักษณะการทำงานที่คล้ายคลึงกันซึ่งได้รับการรับรองจากหน่วยงานตามกฎหมายของประเทศผู้รับให้รับคนหางานเพื่อทำงานตามระเบียบนี้ข้อ ๔ผู้รับอนุญาตที่ประสงค์จะขออนุญาตจัดส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคหรือในระบบอื่นที่มีลักษณะคล้ายคลึงกันให้ยื่นขอหนังสือรับรองให้เป็นองค์กรผู้ส่งคนหางานไปทำงานในต่างประเทศต่ออธิบดีและต้องมีคุณสมบัติและไม่มีลักษณะต้องห้ามดังต่อไปนี้(๑) ไม่มีประวัติการถูกลงโทษทางทะเบียนในรอบปีที่ผ่านมา(๒)มีหลักฐานการติดต่อจากองค์กรผู้รับเพื่อให้ผู้รับอนุญาตจัดส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคหรือในระบบอื่นที่มีลักษณะคล้ายคลึงกันหรือหนังสือจากองค์กรผู้รับเพื่อขอหนังสือรับรองของกรมการจัดหางานในการอนุญาตให้เป็นองค์การผู้ส่งการพิจารณาออกหรือไม่ออกหนังสือรับรองจะต้องกระทำให้แล้วเสร็จภายในสามสิบวันนับแต่วันที่ได้รับคำขอซึ่งมีรายละเอียดถูกต้องและครบถ้วนตามวรรคหนึ่งข้อ ๕หนังสือรับรองเป็นองค์กรผู้ส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคหรือในระบบอื่นที่มีลักษณะคล้ายคลึงกันให้มีอายุหนึ่งปีนับแต่วันที่ออกหนังสือรับรองก่อนวันที่หนังสือรับรองตามวรรคหนึ่งสิ้นอายุสามสิบวันถ้าผู้รับอนุญาตประสงค์จะส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคต่อไปให้ปฏิบัติตามข้อ๔และให้ผู้รับอนุญาตนั้นดำเนินการส่งคนหางานต่อไปจนกว่าอธิบดีจะพิจารณาไม่ออกหนังสือรับรองข้อ ๖ผู้รับอนุญาตที่ได้รับหนังสือรับรองเป็นองค์กรผู้ส่งคนหางานไปทำงานในต่างประเทศตามระบบโครงการฝึกงานและฝึกปฏิบัติงานทางด้านเทคนิคจะต้องขออนุญาตรับสมัครตามหลักเกณฑ์ วิธีการและเงื่อนไขที่กำหนดไว้ในระเบียบนี้ก่อนขออนุญาตจัดส่งไปทำงานต่ออธิบดีการยื่นคำขออนุญาตรับสมัครตามวรรคหนึ่ง ให้ผู้รับอนุญาตยื่นต่อนายทะเบียนจัดหางานกลางหรือนายทะเบียนจัดหางานจังหวัดที่ผู้รับอนุญาตมีสำนักงานตั้งอยู่ก็ได้ในกรณีที่ยื่นคำขอต่อนายทะเบียนจัดหางานจังหวัดให้นายทะเบียนจัดหางานจังหวัดส่งคำขอและเอกสารหลักฐานพร้อมด้วยความเห็นไปยังนายทะเบียนจัดหางานกลางข้อ ๗ผู้รับอนุญาตที่ประสงค์จะขออนุญาตรับสมัครคนหางานเพื่อส่งไปทำงานในต่างประเทศตามระเบียบนี้ให้ยื่นคำขอตามแบบ จง. ๒๒ ข ท้ายระเบียบนี้พร้อมเอกสารหลักฐาน ดังต่อไปนี้(๑)สำเนาหนังสือข้อตกลงการจัดส่งคนหางานไปทำงานในต่างประเทศระหว่างผู้รับอนุญาตกับองค์กรผู้รับ(๒)หนังสือขององค์กรผู้รับที่ขอให้ผู้รับอนุญาตจัดหาคนหางานโดยต้องระบุประเภทหรือลักษณะของงาน จำนวนคนหางาน(๓)สำเนาหนังสือรับรองเป็นองค์กรผู้รับจากหน่วยงานตามกฎหมายของประเทศที่เกี่ยวข้อง(๔)ตัวอย่างสัญญาจ้างงานหรือสัญญาฝึกงานหรือสัญญาฝึกปฏิบัติงานที่องค์กรผู้รับทำกับคนหางาน(๕) ตัวอย่างสัญญาจัดหางานตามแบบ จง. ๓๓ ก(๖)ตัวอย่างประกาศรับสมัครคนหางานตามแบบที่อธิบดีกำหนดเอกสารหลักฐานตาม (๑) (๒) (๓)และ (๔)ต้องได้รับการรับรองความถูกต้องจากโนตารีปับลิคหรือสำนักงานแรงงานไทยที่ประจำอยู่ในประเทศที่คนหางานจะไปทำงานกรณีไม่มีสำนักงานแรงงานไทยในประเทศนั้นให้สถานทูตไทยหรือสถานกงสุลไทยที่รับผิดชอบในการดูแลคนไทยในประเทศนั้นหรือหอการค้าของประเทศที่นายจ้างถือสัญชาติหรือของประเทศที่คนหางานจะไปทำงานรับรองความถูกต้องข้อ ๘ให้นายทะเบียนจัดหางานกลางพิจารณาอนุญาตหรือไม่อนุญาตให้รับสมัครและแจ้งผลการพิจารณาเป็นหนังสือให้ผู้รับอนุญาตทราบภายในสิบวันทำการนับแต่วันที่เอกสารหลักฐานถูกต้องครบถ้วนในกรณีที่อนุญาตให้นายทะเบียนจัดหางานกลางกำหนดเงื่อนไข ดังต่อไปนี้(๑) ในกรณีที่จะประกาศหรือโฆษณาทางสื่อมวลชนหรือที่สำนักงาน เพื่อรับสมัครคนหางานให้ประกาศหรือโฆษณาข้อความตามตัวอย่างที่ได้รับอนุญาตและให้ระบุตำแหน่งงานจำนวนคนหางาน อัตราค่าจ้างหรือค่าตอบแทน คุณสมบัติของคนหางานลักษณะของงานและเลขที่ใบอนุญาตจัดหางานให้ชัดเจน(๒)การเรียกหรือรับค่าบริการหรือค่าใช้จ่ายจากคนหางานให้เรียกรับได้ไม่เกินอัตราที่กำหนดและเรียกรับไว้ล่วงหน้าได้ไม่เกินสามสิบวันก่อนเดินทางโดยออกใบรับค่าบริการและค่าใช้จ่ายตามแบบ จง. ๓๗(๓) เมื่อสิ้นสุดระยะเวลาการอนุญาตให้รับสมัครคนหางานหรือก่อนสิ้นสุดระยะเวลาการอนุญาตให้รับสมัครคนหางานหากผู้รับอนุญาตได้ยื่นคำขออนุญาตจัดส่งคนหางานไปทำงานในต่างประเทศต่ออธิบดีให้ผู้รับอนุญาตส่งบัญชีรายชื่อและที่อยู่คนหางานที่รับสมัครไว้ต่ออธิบดีภายในห้าวันนับแต่วันที่สิ้นสุดระยะเวลาการอนุญาตให้รับสมัครคนหางานหรือยื่นพร้อมกับการยื่นคำขออนุญาตจัดส่งคนหางานไปทำงานในต่างประเทศ(๔) เมื่อคัดเลือกคนหางานได้แล้วให้ยื่นคำขออนุญาตจัดส่งคนหางานไปทำงานในต่างประเทศต่ออธิบดีตามมาตรา๓๖ (๑) แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘(๕) เมื่อได้จัดส่งคนหางานไปทำงานในต่างประเทศแล้วให้ผู้รับอนุญาตส่งบัญชีรายชื่อและสถานที่ทำงานในต่างประเทศของคนหางานต่ออธิบดีภายในเจ็ดวันนับแต่วันที่คนหางานออกเดินทางเมื่อคนหางานฝึกปฏิบัติงานครบกำหนดตามโครงการแล้วให้องค์กรผู้ส่งดำเนินการให้องค์กรผู้รับหรือนายจ้างในต่างประเทศออกใบรับรองหรือหนังสือผ่านงานให้แก่คนหางานเป็นรายบุคคลโดยมอบแก่คนหางานหรือส่งผ่านนายทะเบียนจัดหางานกลางภายในสิบห้าวันนับแต่วันที่คนหางานเสร็จสิ้นการฝึกปฏิบัติงานข้อ ๙ผู้รับอนุญาตจะเรียกหรือรับค่าบริการจากคนหางานที่จัดส่งไปทำงานในต่างประเทศตามระเบียบนี้ได้ไม่เกินจำนวนค่าจ้างหรือค่าตอบแทนรายเดือนที่คนหางานจะได้รับจากองค์กรผู้รับในเดือนแรกหรือในระยะเวลาสามสิบวันแรกที่คนหางานเข้าทำงานผู้รับอนุญาตจะเรียกหรือรับค่าใช้จ่ายในการจัดส่งคนหางานไปทำงานได้เท่าที่จ่ายจริงแต่ไม่เกินค่าจ้างหรือค่าตอบแทนรายเดือนจำนวนสองเดือนข้อ ๑๐กรณีที่มีปัญหาการตีความตามระเบียบนี้ให้อธิบดีเป็นผู้มีอำนาจวินิจฉัยชี้ขาดและให้คำวินิจฉัยชี้ขาดเป็นที่สุดประกาศ ณ วันที่ ๑๐ มิถุนายน พ.ศ. ๒๕๔๒สมพงษ์ อมรวิวัฒน์รัฐมนตรีว่าการกระทรวงแรงงานและสวัสดิการสังคมเอกสารแนบท้าย]๑.คำขออนุญาตรับสมัครคนหางานเพื่อส่งไปทำงานในต่างประเทศตามระบบโครงการฝึกงานและปฏิบัติงานด้านเทคนิค๒.หนังสืออนุญาตให้รับสมัครคนหางานเพื่อส่งไปทำงานในต่างประเทศตามระบบโครงการฝึกงานและวิธีปฏิบัติงานทางด้านเทคนิค๓.สัญญาจัดหางานเพื่อให้คนหางานไปทำงานในต่างประเทศตามระบบโครงการฝึกงานและวิธีปฏิบัติงานทางด้านเทคนิค(ดูข้อมูลจากภาพกฎหมาย)วิภา/ผู้จัดทำ๘ กุมภาพันธ์ ๒๕๕๕[๑] ราชกิจจานุเบกษาเล่ม ๑๑๖/ตอนพิเศษ ๔๒ ง/หน้า ๒/๒๑ มิถุนายน ๒๕๔๒